รัฐบาลไทย-ข่าวทำเนียบรัฐบาล-นายกรัฐมนตรี สั่งคลายล็อกบัตรทอง  รักษาได้ทุกที่ ไม่ต้องมีใบส่งตัว
วันอาทิตย์ที่ 25 ตุลาคม 2563
นายกรัฐมนตรี สั่งคลายล็อกบัตรทอง  รักษาได้ทุกที่ ไม่ต้องมีใบส่งตัว
นายกรัฐมนตรี สั่งคลายล็อกบัตรทอง
รักษาได้ทุกที่ ไม่ต้องมีใบส่งตัว
(25ตุลาคม2563)นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบให้กระทรวงสาธารณสุขดําเนินการตามนโยบายของรัฐบาลในการยกระดับระบบสวัสดิการแห่งรัฐด้านสาธารณสุขด้วยการยกระดับระบบหลักประกันสุขภาพแห่งชาติกรณีประชาชนผู้มีสิทธิ์หลักประกันสุขภาพแห่งชาติ(บัตรทอง)สามารถเข้ารับการรักษาที่ใดก็ได้และยกเลิกการต้องใช้ใบส่งตัวของผู้ป่วยในกรณีมีความจําเป็นต้องเปลี่ยนสถานที่รักษาพยาบาลโดยมีรายละเอียดการคลายล็อกดังนี้
1.ประชาชนสามารถรับการรักษาพยาบาลที่ใดก็ได้
โดยทดลองให้ประชาชนในกรุงเทพมหานครสามารถไปรับบริการที่“หน่วยบริการชุมชนอบอุ่น”อันประกอบด้วยคลินิกชุมชนอบอุ่นและหน่วยบริการเฉพาะทางชุมชนอบอุ่นได้ทุกแห่งซึ่งที่ผ่านมาผู้ใช้สิทธิบัตรทองจะถูกจับคู่กับหน่วยบริการประจํา(คลินิก)เพียงแห่งเดียวเท่านั้นเมื่อเจ็บป่วยก็ต้องไปรักษาที่คลินิกประจํานั้นๆหากป่วยหนักจนคลินิกรักษาไม่ไหวคลินิกก็จะส่งตัวไปยังโรงพยาบาลที่มีศักยภาพให้รักษาต่อ
แต่นโยบายใหม่นี้ผู้ใช้สิทธิบัตรทองในพื้นที่กทม.จะสามารถเข้ารับบริการในหน่วยบริการที่หลากหลายมากขึ้นโดยสํานักงานหลักประกันสุขภาพแห่งชาติ(สปสช.)ตั้งเป้าที่จะประสานหน่วยบริการจํานวน500แห่งให้เข้ามาเป็น“หน่วยบริการชุมชนอบอุ่น” (คลินิกชุมชนอบอุ่นและหน่วยบริการเฉพาะทางชุมชนอบอุ่น)
ทั้งนี้ตั้งแต่วันที่1พ.ย. 2563เป็นต้นไปผู้ใช้สิทธิบัตรทองในกทม.จะสามารถเข้ารับบริการในหน่วยบริการชุมชนอบอุ่นในเขตของตัวเองได้ทุกแห่งและสามารถนัดหมายการเข้ารับบริการล่วงหน้าได้โดยสปสช.ได้ร่วมกับธนาคารกรุงไทยพัฒนาระบบนัดหมายการเข้ารับบริการล่วงหน้าผ่านAppเป๋าตังซึ่งจะเริ่มให้บริการในกลุ่มผู้ป่วยโรคเรื้อรังเช่นเบาหวานความดันและจะขยายไปในกลุ่มผู้ป่วยนอกทั้งหมดในระยะต่อไป
2. “ผู้ป่วยใน”ไม่ต้องใช้ใบส่งตัวอีกต่อไป
ทั้งนี้“ใบส่งตัว”เป็นเอกสารที่ใช้สื่อสารลักษณะโรคอาการป่วยการรับการรักษาเบื้องต้นซึ่งที่ผ่านมาหากหน่วยบริการประจํา(คลินิก)วินิจฉัยและส่งตัวผู้ป่วยไปรับการรักษาที่โรงพยาบาลที่มีศักยภาพผู้ป่วยต้องไปรับใบส่งตัวจากคลินิกหรือโรงพยาบาลก่อนซึ่งทําให้ประชาชนไม่ได้รับความสะดวก
แต่นโยบายใหม่นี้หากผู้ป่วยไปรับบริการที่โรงพยาบาลที่มีศักยภาพแล้วโรงพยาบาลวินิจฉัยว่าต้องแอดมิท(นอนรักษาตัวที่โรงพยาบาล)ผู้ป่วยสามารถเข้ารับการรักษาพยาบาลได้ทันทีโดยไม่ต้องกลับไปรับใบส่งตัวอีกเนื่องจากสปสช.จะจัดทําระบบออนไลน์เพื่อเชื่อมต่อข้อมูลระหว่างคลินิกกับโรงพยาบาลที่มีศักยภาพเองโดยอัตโนมัติ
3.ประชาชนแจ้งย้ายหน่วยบริการเมื่อใดรักษาที่ใหม่ได้ทันที
ที่ผ่านมาเมื่อผู้ใช้สิทธิบัตรทองขอย้ายหน่วยบริการจะต้องรออีก15วันจึงจะไปรักษาที่หน่วยบริการแห่งใหม่ได้แต่นโยบายใหม่นี้ผู้ป่วยไม่ต้องรอ15วันอีกต่อไปกล่าวคือเมื่อมีความประสงค์ที่จะย้ายเมื่อใดก็สามารถไปรักษาที่ใหม่ได้ทันทีประชาชนที่ใช้สิทธิบัตรทองจึงอุ่นใจได้ว่าเมื่อมีเหตุจําเป็นต้องย้ายถิ่นฐานก็จะสามารถย้ายหน่วยบริการและเข้ารับการรักษาได้อย่างทันทีอย่างแน่นอน
4.ผู้ป่วยที่เป็นโรคมะเร็งจะได้รับการรักษาในโรงพยาบาลที่มีศักยภาพและไม่แออัด
ทั้งนี้มะเร็งเป็นโรคที่สร้างความทุกข์ให้กับประชาชนอย่างมากเนื่องจากอัตราการเสียชีวิตสูงค่าใช้จ่ายก็สูงด้วยและที่สําคัญคือโรงพยาบาลบางแห่งเท่านั้นที่มีศักยภาพในการรักษาโรคมะเร็งจึงเกิดปัญหาคอขวดในการเข้ารับบริการเกิดความแออัดต้องรอการนัดหมายที่ค่อนข้างนานซึ่งเมื่อผู้ป่วยเข้าถึงบริการรักษาล่าช้าก็อาจทําให้มะเร็งลุกลามได้โดยไม่จําเป็น
ทั้งนี้สปสช.จึงมีแนวคิดในการยกระดับการรักษาใหม่โดยเมื่อผู้ป่วยได้รับการวินิจฉัยว่าเป็นมะเร็งหน่วยบริการผู้วินิจฉัยจะส่งข้อมูลผู้ป่วยมายังสปสช.เพื่อให้สปสช.ประสานจัดหาโรงพยาบาลที่ไม่แออัดและมีศักยภาพในการรักษาโรคมะเร็งประเภทนั้นๆได้ทันทีประชาชนก็จะได้รับบริการที่มีคุณภาพและได้มาตรฐานพร้อมทั้งบริการให้ยาเคมีบําบัดที่บ้านพร้อมด้วยการติดตามอาการและแนะนําการทานยาผ่านระบบสื่อสารทางไกล(Telehealth)ภายใต้การดูแลจากผู้เชี่ยวชาญอย่างใกล้ชิดอีกด้วย
นายอนุชากล่าวย้ําว่า“การคลายล็อกข้อจํากัดต่างๆของบัตรทองในครั้งนี้คือนโยบายของรัฐบาลในความพยายามที่จะยกระดับระบบหลักประกันสุขภาพแห่งชาติเพื่อการดูแลรักษาพยาบาลที่ดีมีมาตรฐานง่ายและสะดวกสําหรับประชาชนคนไทยทุกคน”
...................